Dávid Sátora

Istentisztelet - Szilveszter
2023-12-31 16:00 - 18:30 UTC | Dávid Sátora Gyülekezet, Nyárfa u. 14., Székesfehérvár, Fejér, 8000, Magyarország
Szeretettel várunk istentiszteletünkön, a Lehetőségek Házában (Székesfehérvár, Nyárfa utca 1.), vagy online: www.youtube.com/dsgynet!
Vasárnap 16:00 órától online és személyesen
#Istentisztelet #tanítás #dícséret #dsgy

Istentisztelet
2024-01-07 15:00 - 18:30, 2024-01-14 15:00 - 18:30, 2024-01-21 15:00 - 18:30, 2024-02-11 15:00 - 18:30, 2024-02-18 15:00 - 18:30, 2024-02-25 15:00 - 18:30, 2024-03-03 15:00 - 18:30, 2024-03-10 15:00 - 18:30 and 18 more dates
Szeretettel várunk istentiszteletünkön, a Lehetőségek Házában (Székesfehérvár, Nyárfa utca 14.), vagy online: www.youtube.com/dsgynet!
Vasárnap 15:00 órától online és személyesen
#Istentisztelet #tanítás #dícséret #dsgy

HÚSVÉTI CSALÁDI DÉLUTÁN INGYENES ÉTKEZÉSSEL ÉS ÁLLATSIMOGATÓVAL A LEHETŐSÉGEK HÁZÁBAN!
2024-03-31 15:00 - 18:30
Ha szeretnél egy változatos beltéri és szabadtéri programokat kínáló, (teljesen ingyenes) vidám délutánt eltölteni a családoddal és ismerőseiddel, vagy akár egyedül, húsvét vasárnapján, akkor szeretettel várunk 2024. 03. 31-én vasárnap délután 15 órától Székesfehérváron a Lehetőségek Házában! A programok mindenki számára elérhetőek, semmilyen kötelezettséggel nem járnak. Ingyenes parkolási lehetőség a helyszínen korlátozott számban biztosított, érdemes időben érkezni!

Sokat gondolkoztunk, beszélgettünk, hogyan tudnánk idén, a már hagyományőrzőnek tekinthető, húsvéti családi délutánt kissé megfűszerezni, különlegesebbé tenni, hogy a kedvelt, megszokott, vidám családi programok mellett a keresztény értékek átadása se maradjon el.

PROGRAM:

Természetesen, idén sem hiányozhat a programok közül a méltán közkedvelt, országos hírnévnek örvendő, Palánta Bábmisszió színvonalas húsvéti bábelőadása, amely minden korosztálynak egyaránt örömet szerezhet. A vidám, kedves húsvéti műsorból a legkisebbek is megérthetik a húsvét Isten szándéka szerinti üzenetét, kellemes családi emléket hagyva hátra ezzel a család minden tagjának.

A bábműsort követően rövid istentiszteletünk következik.

Újdonságként kutya-macska simogatót is szervezünk, igény szerint örökbefogadási lehetőséggel. Ha szeretnéd, hogy gyermeked játékosan tanuljon a felelős állattartásról, akkor mindenképpen itt a helyetek! Ha pedig csak egy vidám, családi kisállatsimogatást szeretnétek, arra is adott a lehetőség a Lehetőségek Házában!

Végül, de nem utolsósorban, a húsvéti családi délután kihagyhatatlan eleme idén is a szeretetvendégség, azaz a teljesen ingyenes, svédasztalos étkezés minden vendégünk számára.

A menü az elmaradhatatlan, ínycsiklandó sült bárány és birkapörkölt mellett – többek között – szorgalmas nagymamák mennyei, friss, húsvéti házi süteményeiből, ízletes salátáiból, házi limonádéból, teából áll!

Ezen kívül természetesen elérhető lesz a becsületkasszás LH Kávézó megszokott kínálata is, frissen darált kávékülönlegességekkel, hűtött üdítőkkel, gyümölcslevekkel és ásványvízzel, valamint diétás nassolni valókkal! A Kávézóban az adományaitokat készpénzben is és bankkártyás rendszerben is tudjuk fogadni a helyszínen.

Mindenkit szeretettel várunk!
Örülünk, ha megtisztelsz bennünket jelenléteddel!
Hozd magaddal bátran a családtagjaidat, barátaidat, ismerőseidet! Legyetek együtt húsvétkor!

Kérdéseiteket szívesen fogadjuk hozzászólásban, illetve keressétek bátran irodavezetőnket, Paulinusz-Beck Boglárkát a 06-70-… – es telefonszámon!

Ha nem tudsz eljönni, de szívesen adományoznál a rászorulók megsegítésére és a rendezvény javára, azt a következő lehetőségek bármelyikén megteheted.
Bankszámlaszámunk:
Dávid Sátora Gyülekezet
10918001-00000053-95380009

PayPal.Me/davidsatora
www.dsgy.hu/tamogatas
#húsvét, #program, #ingyenes, #családi, #családiprogram, #Székesfehérvár, #Fehérvár, #CsaládiNap

#Istentisztelet #tanítás #dícséret #dsgy

Istentisztelet - Rajtad a világ szeme!
2024-04-14 15:00 - 18:30
Rajtad a világ szeme! – Creation GYIK, hogy legyenek kész válaszaid!

Szeretettel várunk szemnyitogató istentiszteletünkre, ahol kérdést kaphatsz a válaszaidra az evolúció/teremtés kérdéskörben. Ha már tőled is kérdeztek ilyet akkor azért, ha pedig te kérdeztél mástól, akkor azért érdemes eljönnöd!

Várunk személyesen a Lehetőségek Házában!

Vendégszolgáló:
Lucien Tuinstra
fizikus, előadó, író

Szeretettel várunk istentiszteletünkön, a Lehetőségek Házában (Székesfehérvár, Nyárfa utca 14.), vagy online: www.youtube.com/dsgynet!
Vasárnap 15:00 órától online és személyesen
#Istentisztelet #tanítás #dícséret #dsgy

TANÍTVÁNYKÉPZŐ - SZABADEGYETEM I. ÉVFOLYAM / 1.
2024-09-20 18:00 - 19:30
Válj tanítvánnyá -> Élj tanítványként -> Tégy másokat is tanítvánnyá
TANÍTVÁNYKÉPZŐ – SZABADEGYETEM I. ÉVFOLYAM
A képzést előre láthatóan 3 évfolyamosra tervezzük, évfolyamonként cca. 10-10 foglalkozással. Az 1. évfolyamban 11 foglalkozást terveztünk péntekenként heti rendszerességgel, így karácsony előtt az 1. évfolyam foglalkozásai befejeződnek.
Kezdés: 2024. szeptember 20. péntek 18:00 óra
Helyszín: LEHETŐSÉGEK HÁZA (Szfvár., Nyárfa utca 14.)
Regisztráció: https://forms.gle/t13dXfMHAUfWvvUe7
1 évf. 1. előadás
A Király és a Királyság – A tanítványi élet szakaszai
Váljatok tanítvánnyá!
Az elhangzottak írásos vázlatát letölthetővé tesszük.
Emailben fogjuk elküldeni a letölthető dokumentumok elérhetőségét.
Szeretnénk, hogy a TANÍTVÁNYKÉPZŐ Szabadegyetem ne csak tanításokat nyújtson, hanem az életünkben gyakorlati hit-lépéseket is eredményezzen. Ezért néhány ilyen hit-cselekedet ajánlást írtunk össze, amit mindenki saját magának a Szent Szellem vezetése szerint meg tud tenni. Ez senki számára nem kényszer, ugyanakkor nyíltan vállaltan ez egy kis noszogatás és késztetés… 🙂
————————————————-
Ezen a héten:
• hogyan, mivel tudok segíteni a saját helyi gyülekezetemben (ha nincs ötleted, kérdezd meg a helyi gyülekezetedben a pásztort, vagy más szolgáló testvért)
• hogyan, miben tudok segíteni bármilyen módon Isten Királysága előmenetelében
• bizonyságot teszek legalább egy embernek Jézus Krisztus megváltásáról, a megtérésemről
• ha jelenleg nem is járok gyülekezetbe, ezen a héten elmegyek egyik helyi közösségbe istentiszteletre
• ha jelenleg nem is járok gyülekezetbe, ezen a héten online bekapcsolódok, meghallgatom egyik helyi gyülekezet istentiszteletét
FELADAT ERRE A HÉTRE (2024. szeptember 27-ig):
* 1.) tanulj meg egy bibliaverset Isten Királyságáról
* 2.) és egy bibliaverset a tanítványságról
————————————————-
Várunk mindenkit, aki a tanítványi élet folyamatának bármely szakaszában van, vagy benne szeretne lenni:
1.) A víztől és Szent Szellemtől még újjá nem született szellemi gyermekeket;
2.) Az újjászületett szellemi csecsemőket;
3.) Az újjászületett szellemi gyermekeket;
4.) A szellemben fiatal felnőtteket (már tanítványként élnek);
5.) A szellemi ‘szülőket’ (már másokat is tanítványokká segítenek);
6.) A szellemi ‘nagyszülőket’ (már másokat tanítványozókat mentorálnak)
– Minden keresztény arra hivatott, hogy tanítvány legyen
– Minden gyülekezet arra hivatott, hogy tanítvánnyá tegyen
Efezus 4,11-13 „Igen, Ő (Krisztus) az, aki apostolokat, prófétákat, evangélistákat, pásztorokat és tanítókat adott ajándékul az embereknek. (12) Azért adta őket, hogy felkészítsék és kiképezzék Isten népét feladatukra, a szolgálatra, hogy ezáltal felépítsék és megerősítsék a Krisztus „Testét”. (13) Meddig fog tartani ez az építés? Addig, amíg mindannyian ugyanúgy fogunk hinni, amíg ugyanúgy megismerjük az Isten Fiát, amíg mindannyian egészen felnőtté válunk, és minden tekintetben Krisztusra fogunk hasonlítani.”
A képzést első sorban személyes részvétellel tervezzük.
Ugyanakkor lehetőséget biztosítunk azok számára, akik nem tudnak részt venni személyesen, hogy online bekapcsolódjanak és részt vegyenek a kurzusokon – viszont kizárólag regisztrált jelentkezőknek küldünk csatlakozási linket.
A képzés jelenleg ingyenes, ugyanakkor a felmerülő költségekre szívesen fogadjuk és nagyon köszönjük nagylelkű támogatásodat az alábbi lehetőségeken:
* weboldalunkon bankkártyával: www.dsgy.hu/tamogatas
* Paypalon: PayPal.Me/davidsatora
* Bankszámlára utalás: Dávid Sátora Gyülekezet Egyház 10918001-00000053-95380009
(Unicredit Hungary Bank Zrt.)
* vagy készpénzben a helyszínen.
Köszönjük támogatásodat!
TANÍTVÁNYKÉPZŐ – SZABADEGYETEM I. évf. – Tervezett tematika:
1. A Király és a Királyság (A tanítványi élet szakaszai: Váljatok tanítvánnyá!)
2. Isten Szava, Biblia (estté lett Szó/Ige, írott Szó/Ige, prédikált Szó/Ige, istenfélelem)
3. Megváltás, Megtérés, Újjászületés;
4. Alaptanítások 2.
5. Ima, imádkozás (Atya akarata szerint; Akadályok; Különböző imafajták)
6. Szent Szellem, Szellemi ajándékok
7. Megszentelődés, Engedelmesség, Beszéd
8. Dicsőítés (Dávid Sátora)
9. Szolgálati ajándékok
10. Sáfárság (hitvalló, tanúságtevő élet, bizonyságtevés; önzetlen élet; Oszd meg amid van!, talentumok; idő, anyagiak)
11. Kapcsolatok (Házasság, család, barátság, szolgálat)
#tanítványképző #tanítás #dícséret #dsgy
